APPENDIX   I
PRO   RECUPERATIONE   TERRAE
SANCTAE,   PETITIO   RAYMUNDI
PRO   CONVERSIONE   INFIDELIUM
(Munich MS., Lat. 10565).
ADVERTAT sanctitas vestra sanctissime pater domine Bonifaci papa ac
vos Reverendi patres domini cardinales quod cum Deus creaverit
homines ut eum cognoscant diligant et honorent et recolant in veritate,
et cum infideles sint multo plures quam christiani qui a mundi
principio usque nunc persistentes in errore non cessant descendere ad
poenas perpetuales infernales quantum deceret quod vos sanctissime
pater qui per Dei gratiam primatum tenetis in populo christiano et vos
Reverendi domini cardinales aperiretis ecclesiae sanctae thesaurum ad
procurandum quod omnes qui verum Dei cultum ignorant ad veritatis
lumen perveniant ut finem valeant assequi ad quos (sic) Deus eos ex sua
benignitate creavit.
Thesaurus iste quern per divini cultus multiplicationem ipsis
infidelibus dicimus reserandum duplex est spirituals videlicet et
corporalis.
Thesaurus spirituals potest ipsis infidelibus communicari sive modo
scilicet quod in diversis locis ad hoc aptis per terrain christianorum ac
in quibusdam locis etiam Tartarorunrfiant studia idiomatum diver-
sorum in quibus viri sacra scriptura competenter imbuti tarn religiosi
quam saeculares qui cultum divinum per orbem terrarum desiderant
ampliari valeant ipsorum infidelium idiomata diversa addiscere et ad
eorum partes pro praedicando evangelio [pro] Dei utiliter se
transferre et quod uni Dominorum cardinalium hoc pium Dei
negotium committatur de cuius ordinatione et licentia illi tales ponantur
in studiis et ad praedicandum mittantur qui eis prout decens fuerit
provideat in expensis.
Thesauro corporali uti poteris isto modo scilicet quod similiter uni
domino Cardinal! ordinatio committatur ad procurandum et certandum
passagium pro terra sancta laudabiliter acquirenda et acquisita etiam
conservanda potenter ordinato ad hoc certo numero bellatorum et
quemcunque (sic) contingit mori aliquos eorundem totidem vel plures vel

